བགྲོ་གླེང་གི་གསུང་བཤད་གནང་མཁན་གཙོ་བོ་སེ་ར་བྱེས་སྨད་གཉིས་ཀྱི་མཁན་རིན་པོ་ཆེ་རྣམ་གཉིས་དང་སེ་ར་བྱེས་ཀྱི་ཚན་རིག་སློབ་གཉེར་བ་དགེ་འདུན་པ་གཉིས།ནུབ་ཕྱོགས་པའི་ཚན་རིག་མཁས་ཅན་གཉིས་དང་རྒྱ་གར་བའི་དེང་དུས་ཚན་རིག་མཁས་དབང་གཉིས་བཅས་ཕེབས་ཡོད་པ་དང་།བགྲོ་གླེང་ནང་སེ་ར་བྱེས་སྨད་གཉིས་ནས་དགེ་བཤེ་ལྷ་རམས་པ་༢༠རེ་དང་དབུ་མ་འཛིན་གྲྭ་ཡན་ཆད་ཀྱི་སློབ་གཉེར་བ།དེ་བཞིན་སེར་བྱེས་འབྲིང་རིམ་སློབ་གྲྭའི་འཛིན་རིམ་དགུ་པ་དང་བཅུ་པའི་སློབ་ཕྲུག་བཅས་ཁྱོམ་མི་གྲངས་༡༥༠མཉམ་ཞུགས་གནང་འདུགདེ་རིང་ཉིན་དང་པོར་སེར་བྱེས་མཁན་རིན་པོ་ཆེ་བསྟན་འཛིན་བྱམས་པ་ཆོས་བཟང་རིན་པོ་ཆེ་མཆོག་གིས་ནང་པའི་གཞུང་ནས་གསུངས་པའི་སྒོམ་གྱི་ངོ་བོའི་སྐོར་ལ་སྤྱི་བཤད་གནང་ཡོད་པ་དང་།སེར་སྨད་མཁན་རིན་པོ་ཆེ་དགེ་བཤེས་ལྷུན་གྲུབ་དཔལ་འབར་མཆོག་གིས་སྒོམ་གྱི་ནང་གསེས་དཔྱད་སྒོམ་དང་འཇོག་སྐོར།དེ་བཞིན་རིགས་ལམ་གྱི་རྩོད་པ་དེ་དཔྱད་སྒོམ་ཁོངས་སུ་གཏོགས་ཀྱི་ཡོད་མེད་སྐོར་གསུང་བཤད་གནང་ཡོད་པ་རེད།